  Z A P I S N I K

34. sjednice Vijeća Mjesnog odbora Petruševec, 
održane 29. veljače 2024., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Mile Komljenović
3. Kristina Topolovec	
4. Darko Mišić
5. Luka Bojev

Sjednici predsjedava Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 34. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Kristijan Rašić, otvara raspravu o zapisniku s 33. sjednice Vijeća Mjesnog odbora Patruševec. 
Nakon primjedbe vijećnika Darka Mišića koji navodi da se kod 2. točke dnevnog reda u zaključku za izmještanje uspornika prometa ispravi da nije donesen jednoglasno već s 4. glasa ZA i jednim suzdržanim, Vijeće jednoglasno verificira zapisnik s 33. sjednice, uz napomenu da se isti ispravi sukladno primjedbi.  
Predsjednik Vijeća Kristijan Rašić predlaže da se dnevni red dopuni točkom, „ Zaključkom o mogućnosti raspolaganja zemljištem k.č. 2977/1 i dijelom k.č. 2976/1 k.o Žitnjak“.
Sukladno prijedlogu predsjednika Rašića daje se na glasanje prijedlog izmijenjenog dnevnog reda, nakon čega se utvrđuje da je jednoglasno donesen  


D N E V N I     R  E D

1. Izvješće o radu Vijeća Mjesnog odbora Petruševec za 2023. godinu.
1. Program rada Vijeća Mjesnog odbora Petruševec za 2024. godinu.
1. Zaključak o mogućnosti raspolaganja zemljištem k.č. 2977/1 i dijelom 2976/1 k.o Žitnjak.
1. Aktualna komunalna problematika
1. Razno: izvješća, pitanja i  prijedlozi

Ad 1.) Izvješće o radu Vijeća Mjesnog odbora Petruševec za 2023.

	Predsjednik Vijeća Kristijan Rašić ukratko upoznaje nazočne o radu Vijeća u protekloj godini, a koje su i svi vijećnici primili s materijalima. U izvješću se navodi broj održanih sjednica, broj donesenih akata, odgovori na akte i izvješće je vrlo temeljito.
Otvara raspravu.
Nitko se ne javlja za riječ i prijedlog se daje na glasovanje.
Nakon provedenog glasovanja konstatira da Vijeće jednoglasno prihvaća 

                                      
IZVJEŠĆE O RADU
Vijeća mjesnog odbora Petruševec
za 2023. godinu

U 2023. godini rad Vijeća se odvijao u skladu sa Statutom Grada, Pravilima Mjesnog odbora, Poslovnikom o radu i Programom rada Vijeća.

Sjednicama je prisustvovalo prosječno po 5 članova Vijeća (100%). Nije bilo odgođenih, a niti prekinutih sjednica zbog nedovoljnog broja prisutnih članova Vijeća. Prosječno trajanje sjednica Vijeća bilo je 1,00 sat. 
Na sjednicama se ukupno raspravljalo o 48 točaka dnevnog reda i doneseno je 52 akta:
· Godišnji obračun Mjesnog odbora Petruševec za 2023., Financijski plan Mjesnog odbora za 2022. god. i Prijedloge proiriteta za Plan malih komunalnih akcija za 2023. god., te  Program rada Vijeća Mjesnog odbora za 2023.god.
· Vijeće je dalo pozitivno mišljenje na sve zahtjeve za povremeno korištenje prostora Mjesnog odbora.
· Vijeće Mjesnog odbora je donijelo zaključak o utrošku korištenju sredstava s pozicije 3299 NESPOMENUTI RASHODI POSLOVANJA 
· na 12 sjednica Vijeće je raspravljalo o zahtjevima građana te prijedlozima vijećnika, te slalo dopise nadležnim gradskim uredima.

Predsjednik Vijeća redovito je sazivao sjednice Vijeća, predlagao dnevni red i predsjedavao svim sjednicama Vijeća u 2023. godini. Surađivao je s predsjednikom Gradske četvrti Peščenica - Žitnjak u sastavljanju dnevnog reda, te prisustvovao Koordinacijama predsjednika Gradske četvrti Peščenica - Žitnjak i predsjednika mjesnih odbora Gradske četvrti Peščenica – Žitnjak.
U strukturi zastupljenosti akata Vijeća prema sadržaju, najzastupljenija je bila aktualna komunalna problematika za čije su rješavanje donesena 52 akta (održavanje komunalne infrastrukture, uređivanje javnih zelenih površina parkova i igrališta te drugih javnih objekata i površina; rješavanje problema vezanih uz promet u kretanju i mirovanju te podizanje kvalitete usluge javnog prijevoza) većinom na prijedloge građana. 

Članovi Vijeća su svoj rad realizirali prvenstveno kroz sudjelovanje na sjednicama Vijeća, na koje su se redovito odazivali. Članovi su na sjednicama raspravljali i iznjašnjavali se o svim pitanjima koja su bila na dnevnom redu, te davali inicijative i prijedloge radi poboljšanja života građana na svom području. Također su organizirali redovita tjedna dežurstva u sjedištu Mjesnog odbora radi primanja građana.

Vijeće je u svom radu nastojalo riješiti zahtjeve građana, te je poduzimalo mjere u okviru svojih nadležnosti kroz prijedloge za Plan malih komunalnih akcija i Aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora Petruševec dostavljajući zapisnike i zaključke sa sjednica Vijeća.

Ad 2.) Program rada Vijeća Mjesnog odbora Petruševec za 2024. godinu.

Članovi Vijeća primili su prijedlog Programa rada Vijeća mjesnog odbora Petruševec za 2024. 
Nakon kratkog izvješća predsjednika Vijeća, vijećnici nemaju nikakvih primjedbi na Program rada Vijeća mjesnog odbora Petruševec za 2024. tako da Vijeće jednoglasno donosi 


Program rada Vijeća Mjesnog odbora Petruševec		                                         			           za 2024.

a) Polazne odrednice

	Vijeće Mjesnog odbora Petruševec polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  Petruševec.
	Naravno, polazne odrednice i ciljevi i zadaci programa rada Vijeća Mjesnog odbora Petruševec ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Petruševec kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Petruševec s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora Petruševec koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.

	Iz navedenog konteksta specificiraju se sljedeće polazne odrednice:

1. Održavanje komunalne infrastrukture
2. Pojačano održavanje, asfaltiranje i rekonstrukcija ulica.
3. Izgradnja i asfaltiranje parkirališta.
4. Uređenje i asfaltiranje pješačkih staza i nogostupa.
5. Regulacija prometa postavom prometne signalizacije.
6. Pojačanje postojeće javne rasvjete u ulicama.
7. Uređenje i opremanje dječjih igrališta potrebnim sadržajima.
8. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
9. Briga o problematici vezanoj uz zaštitu okoliša i sigurnost građana u Mjesnom odboru Petruševec.
10. Posebnost Mjesnog odbora Petruševec je briga o vodocrpilištu Petruševec.
11. Nedoneseni, odnosno nedorečeni urbanistički planovi što usložnjava legalizaciju postojećih i izgradnju novih objekata u MO Petruševec.
12. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
· suradnje Vijeća Mjesnog odbora Petruševec s građanima,
· suradnje Vijeća Mjesnog odbora Petruševec s Vijećem Gradske četvrti Peščenica-Žitnjak i Gradskim uredom za mjesnu samoupravu.

Navedene odrednice uvjetuju i usmjeravaju izravno uspješnost rada Vijeća Mjesnog odbora Petruševec a neizravno pridonose uspješnoj realizaciji rada Vijeća Gradske četvrti Peščenica-Žitnjak.

b) Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg mjesnog odbora, Vijeće Mjesnog odbora Petruševec postavlja sljedeće ciljeve:

1. Koordinirano u suradnji s građanima sustavno prikupljanje svih podataka bitnih za Mjesni odbor Petruševec o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana MO Petruševec s istim.
2. Koordinirano s Vijećem Gradske četvrti Peščenica-Žitnjak sustavno i kontinuirano planiranje rješavanja manjih komunalnih potreba koje Vijeće Mjesnog odbora Petruševec selektira i predlaže Vijeću Gradske četvrti kao prioritete programa MKA za tekuće i iduće razdoblje.
3. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Petruševec koji se ne mogu, zbog svoje obimnosti i složenosti, rješavati kroz program MKA.
4. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Petruševec.
5. Permanentno nastojanje za što učinkovitijom suradnjom Vijeća Mjesnog odbora Petruševec s Vijećem Gradske četvrti Peščenica-Žitnjak i Gradskim uredom za mjesnu samoupravu.
6. Inicirati i predlagati kroz proceduru rješavanja bespravne gradnje, zaštite okoliša, vodocrpilišta i donošenje urbanističkih planova u Mjesnom odboru Petruševec.

c) Zadaci i rokovi

Na osnovi ovih, programom postavljanih ciljeva, Vijeće Mjesnog odbora Petruševec će u svome radu i na svojim sjednicama tijekom 2024. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
2. Kontinuirano praćenje aktualne komunalne problematike iz Plana komunalnih potreba Mjesnog odbora Petruševec, te prema složenosti i razini rješavanja predlaganje rješavanja
a) prioriteta:
· Vijeću Mjesnog odbora Petruševec.
b) Prioriteta za Plan komunalnih aktivnosti:
· Vijeću Gradske četvrti Peščenica-Žitnjak
c) Složenih i većih komunalnih potreba nadležnim tijelima Grada po propisanoj proceduri (kontinuirano  kroz cijelu godinu).
d) Program održavanja komunalne infrastrukture (kontinuirano kroz cijelu godinu)

3. Davanje mišljenja o prijedlozima akata i programima koja od Vijeća Mjesnog odbora Petruševec zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Petruševec (kada bude zatražena i ponuđena).
4. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Petruševec (kontinuirano kroz cijelu godinu).
5. Predlaganje prioriteta za donošenje Plana komunalnih aktivnosti Gradske četvrti Peščenica-Žitnjak za 2024. (listopad-prosinac 2024.)
6. Donošenje Plana MKA za 2025. za Mjesni odbor Petruševec (listopad-prosinac 2024.)
7. Donošenje Financijskog plana Vijeća Mjesnog odbora Petruševec za 2024. (siječanj- ožujak 2024.)
8. Donošenje Izvješća o radu Vijeća Mjesnog odbora Petruševec za 2023. (veljača- svibanj 2024.).
9. Donošenje Programa rada Vijeća Mjesnog odbora Petruševec za 2024. (veljača – travanj 2024.)
10. Donošenje Godišnjeg obračuna Vijeća Mjesnog odbora Petruševec za 2024. (rujan - prosinac 2024.)
11. Sudjelovanja i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog odbora Petruševec (prema dospijeću prijedloga).
12. Raspravljanje i predlaganje rješavanja problema o zaštiti okoliša, sigurnosnom i društvenom standardu građana Mjesnog odbora Petruševec (kontinuirano kroz cijelu godinu). 


Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
· dosegnutoj razini odvijanja propisanog i opisanog rada Vijeća Mjesnog odbora Petruševec.
· suradnji Vijeća Mjesnog odbora Petruševec s Vijećem Gradske četvrti Peščenica-Žitnjak i s predsjednikom Vijeća Gradske četvrti.
· suradnji Vijeća Mjesnog odbora s građanima Mjesnog odbora Petruševec, te o izvršenju proračunskih stavki koje se odnose na Gradski ured za mjesnu samoupravu Grada Zagreba.


		Ad 3.) Zaključak o mogućnosti raspolaganja zemljištem k.č. 2977/1 i k.č. 2976/1 k.o Žitnjak.

	Predsjednik Vijeća Kristijan Rašić upoznaje nazočne da je ponovno pristigao zahtjev Gradskog ureda za upravljanje imovinom i stanovanje s izmijenjenim prijedlogom, a vezano da Vijeće da suglasnost za raspolaganje zemljišta k.č. 2977/1 i dijelom k.č. 2976/1 k.o Žitnjak. Napominje da se treba očitovati dali je isto zemljište potrebno zadržati u vlasništvu Grada Zagreba, odnosno predviđa li se privođenje namjeni predmetnog zemljišta te je li isto predviđeno u planovima i programima Vijeća odnosno planira li se isto uvrstiti u planove i programe mjesne samouprave. Napominje da je zahtjev predala Marina Sruk radi utvrđivanja građevne čestice.
Otvara raspravu.
Nakon rasprave u kojoj sudjeluju svi vijećnici Vijeće jednoglasno donosi slijedeći 

Z a k l j u č a k
o raspolaganju zemljišta k.č. 2977/1 i dijela 2976/1 k.o. Žitnjak

1. Vijeće Mjesnog odbora Petruševec u postupku davanja očitovanja na temelju dopisa Gradskog ureda za imovinsko-pravne poslove i imovinu Grada na izmijenjeni prijedlog KLASA: 940-01/23-003/32; URBROJ: 251-11-33-1/003-24-15., suglasno je s raspolaganjem  k.č. 2977/1 i dijela k.č. 2976/1  k.o. Žitnjak, jer ista nije predviđena u planovima ili programima mjesne samouprave, planu malih komunalnih akcija i sl. i isto se ne planira uvrstiti u planove ili programe mjesne samouprave, planu malih komunalnih akcija i drugo.

2. Ovaj zaključak dostavit će se Vijeću Gradske četvrti Peščenica – Žitnjak na daljnje postupanje

Ad 4.) Aktualna komunalna problematika.

Predsjednik Vijeća Kristijan Rašić napominje vijećnicima da je pristigao zahtjev stranke koja predlaže da se podnese zahtjev za uspostavljanje „zone 30“ u ulici I. Petruševec zbog velikih brzina kojom se voze automobili a i sigurnosti djece te ostalih građana Petruševca.
Predsjednik komentira da smo to već tražili zaključkom te ishodili i rješenje ali se trenutno čeka samo postava znakova te da će se tako odgovoriti stranci.


Ad 5.) Izvješća, pitanja i prijedlozi.

Predsjednik Vijeća Kristijan Rašić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima.
Također napominje da je škola pokrenula postupak za oslikavanja bukobrana sukladno zaključku kojim smo tražili.  
Izvještava da je kuća na adresi Radnička cesta 282g koja je za rušenje prijavljena komunalnom redarstvu te će oni stupiti u kontakt s vlasnikom i zamoliti ga za sanaciju iste. U slučaju da se vlasnik ne odazove (živi u Švicarskoj) sanirat će se o trošku Grada a vlasniku će biti ispostavljen račun.
Predsjednik napominje da se glomazni otpad uz prometnice svakodnevno čisti te opet poziva vijećnike da se i oni uključe u prijave putem maila i putem aplikacije e-redar.

Upoznaje vijećnike da je otvoreno oporabilište građevinskog otpada u Resniku kojega je otvorio sam gradonačelnik i gdje je naišao na veliki otpor građana.
Predsjednik napominje da će mailom poslati požurnice vezane za postavu dodatnog prometnog ogledala u ulici I. Petruševec nasuprot kbr. 32-38 na ulicu I. Petruševec i postavu uspornika prometa u Črnkovečkoj ulici.

Budući da više nije bilo pitanja i prijedloga predsjednik konstatira da je ovime iscrpljen dnevni red i zaključuje sjednicu.

Dovršeno u 20.00 sati.
Zapisnik sastavio:                                                                                                                                                                                                                                                 
______________
Kristijan Rašić

KLASA: 024-08/24-003/490
URBROJ: 251-13-11-11/006-24-3
Zagreb, 29. veljače 2024.

